PIIBEL ARMSAKS
Tänasel korral räägime Vana Testamendi Saamuelist ja teemaks
on "Kangelaslikkus hällist hauani".
Saamuel on kangelane, kes sattus kangelase saabastesse juba väikesena.
Meenutagem, kuidas Saamueli ema Hanna ootas seda last kaua ja
Issand pidi teda meelitama selleks, et juba enne rasedust Hanna tõotas,
et kui ta saab poja, siis viib ta tema Siilosse Issanda kotta,
kuhu ta saab jääda. See on suur tõotus emalt.
Hanna pidas sõna. Kui ta Saamueli võõrutas 3-5 aastasena,
siis ta viis lapse Siilosse Issanda kotta.
Seal ta ütles preester Eelile: "Selle poisi pärast ma palusin ja Issand
andis mulle mu palve peale...Seepärast annan minagi tema Issandale:
kõigiks oma elupäeviks olgu ta antud Issandale!".
Peab ütlema, et vahel on kangelase koolitus raske. Nii väike laps
eraldati emast ja isast. Võime küsida, kas see on ikka õige tegu?
Hanna viis lapse sinna, kus oli Issand ja Tema armuvahendid:
tempel ja ohvrid. Ta teadis, et seal õpetatakse pojale Jumala Sõna.
Saamuel oli leviit, kes tegelikult kuulus templiteenistusse, aga
üldiselt ei võetud sinna kedagi nii väiksena kogu eluks.
Sel ajal ei olnud veel Saalomoni templit, vaid Moosese tehtud Issanda
koda Siilos. Seal õppis Saamuel väikesest peale tegema neid töid,
mida oli vaja teha. Sel ajal oli religioon madalseisus. Kuigi Jumala
Sõna oli olemas, seda siiski ei õpetatud rahvale ja preestrid andsid
rahvale halba eeskuju. Ülempreestriks oli Eeli, kellel oli kaks poega:
Hofni ja Piinehas. Nendel oli kaks pattu. Üks oli see, et nad võtsid
ohvrist Issandale kuuluva osa, nad häbistasid Issandale kuuluva osa.
See on nii suur patt, mis võrdub Püha Vaimu pilkamisega. Kuna ohver
on keskne asi Piibli usus. Kui ohvrit häbistatakse, siis pole vahendit,
millega saada patud andeks.
Teine patt, mida need mehed tegid, oli see, et nad magasid naistega,
kes olid templiteenistuses.
Nad kasutasid jultunult ära vaimse juhi - preestri autoriteetset ametikohta.
Nad meelitasid noori tütarlapsi seksisuhetesse.
Kui preestrid tegutsevad sedasi, siis milline maine on religioonil?
Kui preestrid tegutsevad sedasi, siis kuidas tegutsevad ilmalikud?
Nad ütlevad, et kui preestrid teevad nii, siis võime meie ka seda teha.
Kui loete Kohtumõistjate raamatut, siis saate teada, mis sel ajal juhtus.
Selline jumalatus ei hakanud Saamueli külge. Tal oli kodus ema,
kes palvetas. Ja kindlasti tegi ta juba noorena otsuse, et ta
tahab elada teisiti, kui need jumalatud preestrid.
Asi on kindlasti nii, et ka meie ajal ei näita preestrid õiget
kristlase elu eeskuju. Võib öelda, et nii nagu sel ajal Issand saatis
prohveteid rääkima, et Ta hävitab selle pühamu, siis ma kardan, et
sama juhtub ka meiega. Kui kaua hoiab Issand püsti kirikut,
kus ei hoolita Tema käskudest?
Saamuel kutsuti prohveti ametisse, kui ta oli umbes 12-aastane.
Me kõik mäletame Piibli ajaloost, kuidas see juhtus. Öösel kostub
Issanda kojas hääl: "Saamuel! Saamuel!", mille peale Saamuel
jookseb kolm korda ülempreester Eeli juurde, arvates, et tema kutsus.
Siis ütles Eeli, et kui veel kuuled häält, siis vasta:
"Räägi, sest su sulane kuuleb!".
Nii sai noor poiss oma esimese sõnumi Issandalt. See oli kõva
sõna, mille ta pidi edastama Eelile. See polnud kerge noorele poisile.
Prohveti ülesanne pole mingi mee lakkumine, vaid purustab tihti nende
inimeste südame, keda prohvet armastab.
Mõne aja pärast toimus katastroof. Olid möödunud mõned aastad, algas
sõda ja vilistid varastasid Issanda laeka. Mõeldud on seda Issanda
koja laegast, kus oli seaduselaekad, Aaroni kepp ja manna. See viidi ära.
See oli nii tähtis Jumala teenimisel, et ilma selleta ei saanudki
jumalateenistust pidada. Lisaks hävitasid vilistid kogu Siilo
ja tapsid sõjas need kaks preestrit ning kuuldes seda Eeli kukkus ja
murdis oma kaela ja suri. Äkitselt oli Saamuel, kes polnud veel
20-aastanegi, vastutav kogu maa vaimuliku olukorra eest.
Issand oli selleks kõik valmistanud, saates noore poisi
Issanda kotta õppima kõike, mida tal oli vaja õppida.
Nii sai Saamuelist kohtumõistja.
Ta oli nii prohvet, kohtumõistja kui ka usupuhastaja. Ta oli viimane
Iisraeli kohtumõistja. Temast kirjutatakse nii: "Ja Saamuel mõistis
Iisraelile kohut kogu oma eluaja. Ta käis igal aastal ringi Peetelis,
Gilgalis ja Mispas ja mõistis Iisraelile kohut kõigis neis paigus.
Siis ta tuli tagasi Raamasse, sest seal oli ta kodu ja seal ta mõistis
Iisraelile kohut ja sinna ta ehitas altari Issandale."
See altar pidi olema pattude andeksandmise koht.
Saamuel jutlustas sama jutlust 20 aastat. Enne ei tulnud ärkamist.
Saamuel jutlustas:"Kui te kõigest südamest tahate pöörduda Issanda
poole, siis kõrvaldage oma keskelt võõrad jumalad ja astarted,
valmistage oma südamed Issandale ja teenige üksnes teda, siis ta päästab
teid vilistite käest!" Saamuel jutlustas ebajumalate vastu.
Millised oleksid soomlaste ebajumalad, kui keegi jutlustaks nende vastu?
Arvan, et number üheks oleks raha.
Rahale ohverdatakse paljud asjad. Näiteks pühapäevad - puhkepäevad
ja Jumala teenimine. Teiseks on viin. Kui paljud soomlased
ei taha sellest loobuda? Siis veel nauding - kõik, mida ette kujutame,
ka seksuaalelus. Seal ei küsita, kas see on õige või vale.
Ja omamine. "Hellita ennast," kihutavad meid paljud reklaamid.
Nende ebajumalate vastu tuleb jutlustada,
muidu ei tule Soome kunagi vaimset ärkamist.
Kui Saamuel oli 20 aastat käinud mööda maad ringi ja jutlustanud
üht ja sama jutlust, siis tuli vaimne ärkamine.
Võib öelda, et usupuhastus ja vaimne ärkamine käivad koos.
See usupuhastus, mil rahvale õpetatakse õiget Jumala Sõna,
mitte valet, vaid õiget.
Jutlustatakse pattudest ja ohverdatakse ohvreid, et inimesed
teaksid, et patte on võimalik saada andeks. See viitab Jeesuse ristile.
"Vaata, Jumala Tall!".
Saamuel oli tõesti hea mees: hea kohtumõistja, hea prohvet.
Aga mõelgem sellele, et ka teda ei kasvatatud lapsena korralikult.
Kui tema pojad olid selles eas, et neist said kohtumõistjad,
hakkasid nad võtma raha kohtus käijatelt ja õiguse sai see,
kellel oli rohkem raha anda.
Lapsekasvatus on raske asi, ka usklikele, ka prohvetitele
ja usupuhastajatele.
Võiks arvata, et Saamuel oli õppinud Eeli juures olles,
et kui lapsed teevad valet asja, siis tuleb neid karistada.
Aga see ei olnud nii.
Siis veel tahtis rahvas kuningat, mitte ebaõigeid kohtumõistjaid.
Nii võidis Saamuel Sauli kuningaks.
Saul on tõesti hea kuningas 20 aastat. Koos tegelevad nad
usupuhastamisega ja Saul hävitas nõiad maalt - oli okultismi vastu.
Aga siis peab Saamuel nägema, kuidas tema armas kuningas ütleb
lahti Issandast - Issanda Sõnast. Asjast, mis ei tundu nii suur.
Äkitselt ütleb Issand Saulile: "Et sa oled hüljanud Issanda sõna,
siis hülgab temagi sinu kui kuninga."
Saul eemaldub järjest enam Jumalast ja hakkab Saamueli taga kiusama.
Kui Saamuel on vana, siis Jumala kuningriigi olukord on ikka veel
sama halb, nagu siis, kui ta oli noor.
Mõelgem selle Issanda kangelase elule, kes oli rõõmustanud
mitukümmend aastat, et nüüd on usupuhastus ja vaimne ärkamine.
Siis nägi ta, et tema töö tulemused varisevad kokku.
Kui paljud Issanda teenijad on jõudnud samasse punkti?
Tihti meid röövitakse vanaduses ja jõuame küsimuseni:
"Mis kasu oli minu elust?".
Aga siis saadab Issand Saamueli ellu viimase suurima rõõmu - Taaveti.
Saamuel võiab Taaveti kuningaks ja Taavet on oma põgenemisreisil
mitu nädalat kuni kuud tema juures. Sel ajal õpetab Saamuel noorele
mehele kõike, mida tulevane kuningas peab teadma. Ja tõesti, kui hiljem
Taavetist saab kuningas, siis ta rakendab õpitut.
Saamuelgi tunnistas Jeesusest. Kuidas me seda teame?
Peetrus jutlustas:"Kõik prohvetid Saamuelist peale ja hiljem, niipalju
kui nad on rääkinud, on ka neid päevi ette kuulutanud."
Ja ma otsisin Piiblist salmi, kus Saamuel räägib Jeesusest.
Ja leidsin koha, kus käis sõda, vaenlased on ühinenud ja kus
Saamuel ohverdab talle. Nad on võitnud Talle vere läbi.
Talles oli Saamueli võit ja selles on ka meie võit.
Saamuelist öeldaks sama, mida teiste patriarhide kohta Heebrea kirjas.
"Mul puudub aeg jutustada Gideonist, ..., Saamuelist ning prohvetitest,
... ei saanud nad kätte tõotust, sest Jumal on midagi paremat
näinud ette meile".
Parem on tulemas.
Saamuel koges pettumust, et kuningas ei täida oma kohust ja rahvas
langes tagasi pattu ja ebajumalate teenistusse.
Jumalal oli tema jaoks valmistatud midagi paremat.
Jumal oli valmistanud ka temale igavese isamaa,
millest ta haaras surma lähenedes kinni haaras.
Ja sellest saad ka sina kinni haarata, sõber!
Iga päev toob surma meile lähemale, aga mis sellest! Parim on veel ees!
Lisainfo: www.ilosanomapiiri.fi
Tõlge: Merle Sibola